पाएं अपने शहर की ताज़ा ख़बरें और फ्री ई-पेपरडाउनलोड करें
जिले में मंगलवार को 4 और कोरोना संक्रमित मरीजों की मौत हो गई, जिनमें 3 पुरुष व एक महिला शामिल है। इनमें तीन मरीजों ने गुरु नानक मेडिकल काॅलेज अमृतसर में दम तोड़ा है। जबकि एक मरीज की जालंधर के प्राइवेट अस्पताल में मौत हुई है। अब जिले में मरने वालों का आंकड़ा 352 तक पहुंच गया है। वहीं, मंगलवार को जिले में 101 नए मरीज सामने आए है। इनमें 10 से 18 साल तक के 10 बच्चे भी शामिल हैं। जिले में कुल पॉजिटिव मरीजों का आंकड़ा 12784 हो गया है। एक्टिव मरीज 1025 हैं। वहीं, अब तक 11414 मरीज ठीक होकर घर लौट चुके हैं, जबकि 140 मरीजों को सोमवार ठीक होने पर छुट्टी दी गई है। इसके अलावा 3145 नए संदिग्धों की सैंपलिंग की गई है। इधर, 219 सैंपलों की रिपोर्ट निगेटिव भी आई है।
3145 संदिग्धों के सैंपल लेकर जांच को भेजे
उधर, सिविल सर्जन डाॅ. परमिंदर कौर ने बताया कि मंगलवार को सेहत विभाग ने जिले भर से कुल 3145 संदिग्ध लोगों के सेंपल लिए है। जिनमें आरटीपीसीआर से 2073, एंटीजन से 1070 व ट्रूनेट से 2 सेंपल लिए गए है। इन सैंपलों में कपूरथला से 624, फगवाड़ा से 913, भुलत्थ से 105, सुल्तानपुर लोधी से 144, बेगोवाल से 144, ढिलवां से 290, काला संघिया से 85, फतूढींगा से 257, पांछट से 346 व टिब्बा से 237 सैंपल शामिल है। इन सभी सैंपलों की रिपोर्ट दो दिन के बाद आने की संभावना है।
101 नए मरीजों में 10 से 18 साल तक के 10 बच्चे भी शामिल |मंगलवार को भी जिले में 100 से अधिक मरीज सामने आए है। इन मरीजों में 10 से 18 साल तक के बच्चे भी शामिल है, जबकि 60 से 82 साल तक के 14 मरीज बुजुर्ग कोरोना पॉजिटिव पाए गए हैं।
जिले में मरने वालों का आंकड़ा 352 पहुंचा
एपीडीमोलोजिस्ट डाॅ. राजीव भगत ने कहा कि मंगलवार को जिले में 37 से 84 साल तक के 4 और कोरोना संक्रमित मरीजों की मौत हुई है। इनमें 3 मरीजों ने गुरु नानक मेडिकल कालेज अमृतसर में दम तोड़ा, जबकि एक की जालंधर के प्राइवेट अस्पताल में मौत हुई है। मृतकों में एक 40 वर्षीय व्यक्ति गांव भगवानपुर, दूसरा 37 वर्षीय व्यक्ति कांजली, तीसरा 60 वर्षीय व्यक्ति कपूरथला व चौथा 84 वर्षीय महिला कपूरथला की रहने वाली थी। अब जिले में मरने वालों का आंकड़ा 352 तक पहुंच गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn